Robert Finn

Robert William Finn (født 2. april 1953 i St. Louis i Missouri i USA) er en amerikansk prelat og katolsk emeritert biskop av Kansas City-Saint Joseph. Han er medlem av prestefellesskapet av Det hellige Kors tilknyttet Opus Dei. I 2012 fikk han en to års betinget dom for å ha unnlatt å rapportere et tilfelle av en prests nedlasting av barnepornografi.


== Liv og virke ==


=== Bakgrunn ===
Robert Finn studerte teologi ved erkebispedømmet St. Louis Preparatory Seminary North og ble uteksaminert i 1975 fra Cardinal Glennon College med en Bachelor of Arts i filosofi. Som seminarist ved Pontifical North American College i Roma oppnådde han en Magister Theologiae fra Det pavelige universitet Angelicum i 1979. Han tjenestegjorde som diakon i menigheten St Charles Borromeo i London.


=== Prest ===
Den 7. juli 1979 ble Finn ordinert av hjelpebiskop John Nicholas Wurm til prest i St. Louis.


=== Biskop av Kansas City-Saint Joseph ===
Den 9. mars 2004 ble Finn utnevnt av pave Johannes Paul II til koadjutorbiskop for Kansas City-Saint Joseph (i delstaten Missouri). Han ble ordinert til biskop av erkebiskop Raymond Leo Burke den 3. mai 2004 ved Cathedral of the Immaculate Conception i Kansas City. Medkonsekratorer var biskop av Kansas City-Saint Joseph Raymond James Boland og koadjutorerkebiskop av Kansas City (i delstaten Kansas), Joseph Fred Naumann. Etter at Raymond James Boland trakk seg tilbake den 24. mai 2005, etterfulgte han ham som biskop av Kansas City-Saint Joseph.
Biskop Finn fremmer katolsk naturrettstenkning, og er en varm tilhenger av Pro-Life-bevegelsen. I en tale i 2009 fordømte han ikke bare politikere som uttalte seg til fordel for en «rett til abort», men også dem som bare tolererte abort.På bakgrunn av overgrepsskandalene ble det åpnet rettslige prosesser mot ham den 6. oktober 2011. Han skulle ha dekket for presten Shawn Ratigan, som hadde hamstret barnepornografisk materiale på sin datamaskin. Finn erklærte seg uskyldig i rettssaken, men innrømmet å ha kjent til «urovekkende bilder» allerede i desember 2010. I Missouri er geistlige også pålagt å rapportere overgrep mot unge mennesker, noe som er straffbart ved lov. I 2008 forsøkte Finn å bilegge søksmålene fra 47 saksøkere ved å betale ti millioner dollar.Den 6. september 2012 ble Finn dømt til to års betinget dom for å dekke over seksuelle overgrep mot barn etter at Ratigan tilsto sine forbrytelser i august 2012. Etter Finns domfellelse demonstrerte aktivister fra National Survivor Advocates Coalition (NSAC) uten hell i Kansas City med krav om biskop Finns avgang. Ifølge bispedømmets talsmann Jack Smith vil det ikke gis noen kommentarer til protestene, og biskopen vil fortsatt fokusere på sitt arbeid.Den 21. april 2015 aksepterte pave Frans biskop Finns avskjed, etter at kardinal Seán Patrick O'Malley, leder av den pavelige barnevernkommisjonen, tok til orde for Finns fjerning fra bispestolen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Kardinal Raymond Leo Burke (1948-) *1995
Biskop Robert Finn (1953-) *2004


== Referanser ==